Mayi tsǒg míḿbəmbə mí mam Ǹtondôbə a ngábɔ, biá bí olugú bí Ńtondôbə, ḿból Ńtondôbə émēn á ngāman byá komodo, tóé, abəŋ ǹnə́m díé ású ndá Ísraɛ̂l, ḿból a ngálə́dē bɔ́ ai mim̀bɔán yā mvam dzié, ai abuí biyə̌ŋ bí mam. 8A ngádzó fɔ̄ɔ̄ na: "Tóé ébēn, bə́ nə ayɔŋ dáma, bɔ́n yā bə́ nə́ təge ai miǹnǎl !" Ńdɔ̄ hḿ á ngābɔ ǹkode wábán. 9Á miǹdzǔg myábán mísə, sə̌ kig ǹlóman ngə́ ńkad fwé émēn fɔ̄ɔ̄ énye a ngákode bɔ́: ású édǐŋ dzíé ai ngɔ́l dzīé, ńdɔ a ngákode bɔ́ nyémēn; a ngábɔ́dɔ̄ bɔ́, a ngábəgə bɔ́ mə̄lú mə́sə̄ yā ókōbá. 10Bɔ́ bə́ nə tə́ və miǹkáŋ yā myádzála M̀fúfúb Ńsísīm wóé ai olún. Ńdɔ̄ hḿ ā zu vəŋan a ńtɔ̄á bɔ̄ ǹzízíŋ, émēn ā ngalúmǎn fə bitá ai bɔ́. 11Ńdɔ̄ hḿ áyɔŋ díé á ngádúgan tsog mə́lú yā ókōbá, ábǒg Mósɛs: "A nə vé, é mod a ngásɔ́ ai ǹnɔ́ni ǹkunda míńtómbá wōē á máŋ ? A nə vé, ényɔ́ á ngāvə́ nye M̀fúfúb Ńsísīm wóé ? 12Ényɔ̄ wɔ́ mińkámáŋ wóé ó ngátə́bə̄ ósú á ḿbɔ̄ ńnōmō Mósɛs ? Ényɔ́ á ngāsal bɔ́ mə̄ndím ósū, nə́ á yōlébān dzwé kōlé ?